Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 483

3. Kompetenciaszintek 3.1. Alapkompetenciák A tanuló legyen képes: − az egészségi állapottal kapcsolatos jelenségek problémaközpontú bemutatására, − bemutatni az egészség és az egészkulturáltság összefüggéseit, − felismerni az egészség és a környezet közötti kölcsönhatásokat, − különböző helyzetekben verbális és non verbális kommunikációs jelzéseket megérteni, − a társas érintkezés szabályait érzékeltetni, − a metakommunikációs jelzéseket megérteni, − az emberi test felépítését bemutatni, − megérteni az egyes szervrendszerek működésének egymásra gyakorolt hatását, − egyszerű gondozási feladatokat bemutatni, − egyszerű ápolási feladatokat bemutatni, − a vészhelyzeteket felismerni és különböző helyzetekben elsősegélyt nyújtani, − az emberrel kapcsolatosan a humánus empatikus szemlélet közvetítésére, − helyes munkaeszköz megválasztására, tiszta, esztétikus munkavégzésre, − kézzel készíthető ajándéktárgyakat és díszítő tárgyat előállítani, − az életvitel során a tanult mindennapi teendőket alkalmazni, − a kulturális értékeket megérteni és közvetíteni. 3.2. Kiegészítő kompetenciák A tanuló legyen képes: − különböző helyzetekben verbális és non verbális kommunikációs jelzéseket alkalmazni, − a társas érintkezés szabályait alkalmazni, − a metakommunikációs jelzéseket elemezni, − egyszerű gondozási feladatokat alkalmazni, − egyszerű ápolási feladatokat alkalmazni, − ismereteit úgy rendszerezni, melyek alapján képes bekapcsolódni a szakmai képzésbe, − a lelki egészségfejlesztés modul során megtanult ismereteit saját lelki egészségfejlesztésének szolgálatában használni.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes